પાટીદાર અનામત આંદોલન સમિતિના કન્વીનર અલ્પેશ કથીરિયા ઉપર સોમવારે મોડી સાંજે હુમલો કરાયો હતો. નાના વરાછા સ્થિત તેમના નિવાસસ્થાનની બહાર જ પાંચ યુવાનોએ હુમલો કર્યો હતો. મોડી સાંજે બનેલી આ ઘટનામાં તું પાટીદારોનો ડોન બની ગયો છો તેમ કહી હુમલો કરવામાં આવ્યો હતો. હુમલાખોરો ભાજપના અસામાજિક તત્ત્વો હોવાનો આરોપ પાસના આગેવાનોએ લગાવ્યો છે. મોડી રાત્રે કાપોદ્રા પોલીસ મથકમાં ફરિયાદ નોંધવાની કામગીરી ચાલી રહી છે.